[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2.6.2005

COM(2005) 250 végleges

2003/0198 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS RENDELETE a közös határokon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló egyezménynek a tagállamok forgalmi engedélyek kiadásáért felelős szolgálatainak a Schengeni Információs Rendszerhez történő hozzáférése tekintetében történő módosításáról ” címen előterjesztett javaslatra vonatkozó tanácsi közös állásponthoz tett módosításról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2003/0198 (COD)

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja alapjánaz Európai Parlament által

„AZ EURÓPAI PARLAMENT ÉS A TANÁCS RENDELETE a közös határokon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló egyezménynek a tagállamok forgalmi engedélyek kiadásáért felelős szolgálatainak a Schengeni Információs Rendszerhez történő hozzáférése tekintetében történő módosításáról ” címen előterjesztett javaslatra vonatkozó tanácsi közös állásponthoz tett módosításról

1. ELőZMÉNYEK/BEVEZETÉS

A Tanács 2003. június 5-i és 6-i következtetéseiben felkérte a Bizottságot, hogy készítsen jogalkotási javaslatot arra vonatkozóan, hogy a forgalmi engedélyek kiállításáért felelős szolgálatok is hozzáférhessenek a SIS (Schengeni Információs Rendszer) lopott vagy elvesztett gépjárművekre, valamint az azok dokumentumaira vonatkozó adataihoz. A Bizottság 2003. augusztus 21-én rendelettervezetre vonatkozó javaslatot nyújtott be.

A javaslat értelmében a tagállamok a rendelettervezet kihirdetését követően hat hónapot kapnának arra, hogy kialakítsák a közvetlen hozzáférés biztosításához szükséges műszaki infrastruktúrát. Ez azt is jelenti, hogy az infrastruktúra működtetését már a jelenlegi SIS-rendszerben meg lehet valósítani.

Annak érdekében, hogy a forgalmi engedélyek kiállításáért felelős hatóságok is hozzáférhessenek a SIS lopott gépjárművekre vonatkozó adataihoz, szükség van a Schengeni Megállapodás módosítására, mivel az egyezmény adatvédelmi szempontok miatt kifejezetten megnevezi azokat a hatóságokat, amelyek jogosultak hozzáférni a SIS-rendszer adataihoz. Éppen ezért a tervezet javasolja, hogy az Egyezményt egészítsék ki egy új 102A cikkel. A tervezet az EK-szerződés 71 cikkének (1) bekezdésén alapul. A Parlament 2004. április 1-jén tette közzé az első olvasata utáni véleményét, melyben tíz módosítást javasolt. A Parlament kifejezett kérése, hogy a kérdéses rendelet végrehajtásáról évente jelentést kapjon. Kiemelve azt, hogy a szélesebb körű hozzáférés csak megerősített adatvédelmi szabályok mellett elképzelhető, a Parlament végül kezdeményezte, hogy írják elő minden egyes adatátadás regisztrálását. A Bizottság szóban ismertette az első olvasat utáni módosításokkal kapcsolatos álláspontját, és ezen az alapon a Tanács a Parlament tíz módosítása közül hetet belefoglalt közös álláspontjába.

- A Bizottság határozatának dátuma: 2003.08.21

- A javaslat továbbítása a Parlament és a Tanács felé: 2003.08.21.

- Az Európai Gazdasági és Szociális Bizottság véleményének dátuma: 2004.02.25.

- Az Európai Parlament első olvasatának időpontja: 2004.04.01.

- A Bizottság közleményének továbbítása az Európai Parlamenthez, az EK-szerződés 251 cikke (2) bekezdésének második albekezdése értelmében a Tanács közös álláspontjára (COM(2005)3 végleges) vonatkozóan: 2005.01.10.

- A Tanács közös álláspontjának dátuma: 2004.12.22. (egyhangúlag)

- A Tanács közös álláspontjának átvétele az Európai Parlament részéről: 2005.01.13.

- Az Európai Parlament második olvasatának időpontja: 2004.04.28.

2. A JAVASLAT CÉLJA

A javaslat általános célja a Schengeni Megállapodás módosítása annak érdekében, hogy a tagállamok közötti együttműködést, illetve ( ennek eredményeként ( a belső piac működését javítsa.

A különleges célkitűzések a következők:

E javaslat elsősorban ahhoz járul hozzá, hogy közös közlekedési politikát alakítsanak ki, azáltal, hogy a tagállamoknak egy olyan újabb operatív eszközt biztosít, amely segítségükre lehet a gépjárművek regisztrációjában, s ily módon megkönnyítheti a valamely másik tagállamban kiadott forgalmi engedélyek kölcsönös elismerését.

Másrészt, a javaslat a schengeni vívmányok továbbfejlesztését jelenti, az 1999/436/EK tanácsi rendelet értelmében. A schengeni vívmányok továbbfejlesztését célzó egyéb kezdeményezések sorozatába illeszkedő konkrét lépésről van szó, amelynek célja a SIS működésének megerősítése.

Harmadsorban pedig a javaslat hozzájárul a tamperei Európai Tanács alkalmával megfogalmazott, majd a hágai programban megerősített célkitűzések megvalósításához, amelyhez a 2004. novemberi Európai Tanács is csatlakozott annak érdekében, hogy megerősítsék a szabadság, biztonság és igazságosság térségét. Nevezetesen, a javaslat hatékonyabb hozzájárulást jelent a gépjárműlopások elleni küzdelemben. Ezt azáltal valósítja meg, hogy a forgalmi engedélyek kiadásában illetékes nemzeti hatóságoknak bizonyos feltételek mellett lehetőséget nyújt a SIS lopott gépjárművekre, illetve azok irataira vonatkozó adatbázisába való betekintésre, mielőtt még regisztrálnának egy másik, a schengeni megállapodásban részt vevő államban már regisztrált gépjárművet. Ez az információ megnehezíti, hogy a tolvajok értékesítsék a lopott autókat a schengeni megállapodásban részt vevő államokban. Ugyanakkor megnöveli annak az esélyeit is, hogy a gépjárműlopás károsultjai elveszett tulajdonukat visszaszerezzék.

3. A BIZOTTSÁG VÉLEMÉNYE AZ EURÓPAI PARLAMENT ÁLTAL JAVASOLT MÓDOSÍTÁSOKRÓL

A második olvasat alkalmával a Parlament három módosítást fogadott el, amelyeket a Bizottság teljes egészében elfogad.

1. módosítás

(3) PREAMBULUMBEKEZDÉS

A határokon átnyúló vonatkozású, járművekkel kapcsolatos bűncselekmények leküzdéséről szóló, 2004. december 22-i 2004/919/EK tanácsi határozat tartalmazza a SIS, mint a járművekkel kapcsolatos bűncselekmények elleni bűnüldözési stratégia szerves részét képező eszköz használatát.

Az 1. módosítás felülírja a korábbi szöveget, figyelembe véve azt a tényt, hogy a holland kezdeményezést, amelyre a közös álláspont hivatkozott a (3) preambulumbekezdésben, időközben elfogadták.

2. módosítás

(13a) preambulumbekezdés (új)

Svájc vonatkozásában ez a rendelet a schengeni vívmányok azon rendelkezéseinek továbbfejlesztését képezi az Európai Unió, az Európai Közösség és a Svájci Államszövetség között ez utóbbi államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás értelmében, amelyek az Európai Unió nevében történő aláírásról és az ezen megállapodás egyes rendelkezéseinek átmeneti alkalmazásáról szóló 2004/860/EK tanácsi határozat 4. cikkének (1) bekezdésével együtt olvasandó, 1999/437/EK határozat 1. cikkének G. pontjában említett területekhez tartoznak. A 2. módosítást azért szükséges bevezetni, hogy figyelembe vegyék Svájc közelgő csatlakozását a schengeni vívmányokhoz, melyekre vonatkozóan a kérdéses eljárás előrelépést jelent.

3. módosítás

1. CIKK

102a cikk, (3) bekezdés (új) (1990 Schengeni Megállapodás) 3a Minden évben, az adatvédelmi szabályokról szóló 115. cikk értelmében felállított közös ellenőrző hatóság véleménye kikérését követően a Tanács jelentést készít az Európai Parlament részére e cikk végrehajtására vonatkozóan. A jelentés információkat és statisztikákat tartalmaz e cikk alkalmazásának hasznosságáról és eredményeiről, továbbá felméri, hogy az adatvédelmi szabályokat hogyan alkalmazták.

A 3. módosítás a Tanácstól éves jelentést kér az EP felé a gépjárművekkel kapcsolatos bűncselekmények elleni küzdelemben részt vevő, a forgalmi engedélyek kiállításáért felelős hatóságok javasolt hozzáférésre vonatkozó lépések megvalósításáról.

A 3. módosítás immár elfogadható a Bizottság számára, mivel a korábbi 10. módosítás (első olvasat) megfogalmazása két szempontból is változott: egyrészt, a javaslat szerint nem a Bizottság, hanem a Tanács küldi meg a jelentést az EP-nek. A gyakorlatban ugyanis a Bizottság nem felelős a jelenlegi SIS működtetéséért. Másrészt, egy általánosabb megfogalmazású rész nyilvánvalóvá teszi, hogy az említett statisztikák elkészítéséhez nincs szükség műszaki újítások bevezetésére nemzeti szinten. A jelentés általában tartalmazni fog „az e cikk végrehajtásának eredményeire és hasznosságára vonatkozó információkat és statisztikai adatokat”.

4. KÖVETKEZTETÉS

Az EK-szerződés 250. cikkének (2) bekezdése alapján a Bizottság javaslatát a fentiek szerint módosítja.